ব্রাহ্মণবাড়িয়া,  ১০ জুলাই (শীর্ষ নিউজ ডটকম): ইসলামী দলগুলোর ডাকা ৩০ ঘণ্টা হরতালের আজ রোববার প্রথম দিনে ব্রাহ্মণবাড়িয়ায় শান্তিপূর্ণভাবে চলছে। ফজর নামাযের পর থেকেই দলীয় নেতাকর্মীরা শহরের বিভিন্ন স্থানে অবস্থান নেয়।  এ সময় তারা মিছিলের পরিবর্তে রাস্তায় দলে দলে জিকির ও কালেমা পাঠ করতে থাকে। দুএকটি রিকশা ছাড়া সব ধরনের যান চলাচল বন্ধ রয়েছে। দূরপাল্লার কোনো যানবাহন চলাচল করছে না। তবে ট্রেন চলাচল স্বাভাবিক| এদিকে শনিবার হরতাল সমর্থনে মাইকিং করার সময় ইসলামী শাসনতন্ত্র আন্দোলনের এক কর্মীকে আটক করেছে পুলিশ। ভ্রাম্যমাণ আদালত তাকে  ২ মাসের সাজা দেয়। এ ঘটনার নিন্দা ও প্রতিবাদ জানায় দলটির জেলা নেতৃবৃন্দ।  (শীর্ষ নিউজ ডটকম/প্রতিনিধি/রাজ/১০.৪৭ ঘ.)